Pickford edusti Englantia kuudessa eri nuorisomaajoukkueessa. Alle 17-vuotiaiden joukkueessa hän pelasi kaikki neljä ottelua ikäluokan EM-kilpailuissa 2011, joissa Englanti karsiutui välierissä sekä kaikki viisi ottelua samana kesänä pelatuissa alle 17-vuotiaiden MM-kilpailuissa, joissa Englanti selviytyi puolivälieriin. Alle 21-vuotiaiden EM-kilpailuissa 2017 hän pelasi välierissä karsiutuneen Englannin kaikissa neljässä ottelussa.